title: Recomandarea (UE) 2015/914 a Comisiei din 8 iunie 2015 privind un mecanism european de relocare

text:
               13.6.2015

               RO

               Jurnalul Oficial al Uniunii Europene

               L 148/32

         RECOMANDAREA (UE) 2015/914 A COMISIEI
   din 8 iunie 2015
   privind un mecanism european de relocare
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 292 a patra teză,
   întrucât:

               (1)

               Consiliul European, reunit în sesiune extraordinară la 23 aprilie 2015, a reamintit gravitatea situației din Mediterana și și-a exprimat hotărârea că Uniunea ar trebui să mobilizeze întreaga capacitate de care dispune pentru a preveni alte pierderi de vieți pe mare și pentru a aborda cauzele profunde ale urgenței umanitare. De asemenea, Consiliul European s-a angajat să instituie un prim proiect pilot voluntar privind relocarea pe teritoriul Uniunii, oferind locuri pentru persoanele care îndeplinesc condițiile de acordare a protecției (1).

               (2)

               În rezoluția sa din 29 aprilie 2015, Parlamentul European a invitat statele membre să aducă o contribuție mai însemnată la programele de relocare existente și a subliniat necesitatea de a asigura accesul sigur și legal la sistemul de azil al Uniunii (2).

               (3)

               În prezent, există un dezechilibru important între statele membre în ceea ce privește angajamentul de a reloca persoane. Numai cincisprezece state membre și trei state asociate au un program de relocare (un alt stat membru a anunțat lansarea unui program de relocare), trei state membre și un stat asociat au desfășurat acțiuni de relocare pe o bază ad-hoc, în timp ce celelalte nu întreprind niciun demers în vederea relocării.

               (4)

               În 2014 s-a înregistrat cel mai mare număr de solicitanți de azil în Uniune, și anume 626 000 de persoane, în Uniune fiind relocați 6 380 de resortisanți ai țărilor terțe care aveau nevoie de protecție internațională (3). În 2013, numărul de refugiați, solicitanți de azil și persoane strămutate intern la nivel mondial a depășit pentru prima dată, de la Al Doilea Război Mondial, 50 de milioane de persoane (4).

               (5)

               Concluziile Consiliului Justiție și Afaceri Interne din 10 octombrie 2014 au recunoscut că „[…] ținând seama de eforturile întreprinse de statele membre afectate de fluxurile migratorii, toate statele membre trebuie să își aducă contribuția la [relocare] într-un mod echitabil și echilibrat.” (5)

               (6)

               La 13 mai 2015, Comisia a prezentat o agendă europeană cuprinzătoare privind migrația (6), care, printre altele, definește un set de măsuri imediate, adaptate pentru a răspunde la tragedia umană din întreaga Mediterană.

               (7)

               Pentru a evita ca persoanele strămutate care au nevoie de protecție să fie nevoite să recurgă la rețelele infracționale de persoane care introduc ilegal migranți și de traficanți, Uniunea Europeană este invitată, în cadrul agendei, să își intensifice eforturile în materie de relocare. În consecință, Comisia prezintă această recomandare prin care propune un mecanism de relocare la nivelul UE care să ofere 20 000 de locuri pe baza unei chei de repartizare.

               (8)

               În cazul în care statele asociate decid să participe, cheia de repartizare și alocările pentru fiecare stat membru și stat asociat participant vor fi adaptate în consecință.

               (9)

               În lumina discuțiilor anterioare avute cu ocazia reuniunii speciale a Forumului privind relocarea și transferul din data de 25 noiembrie 2014, cheia de repartizare ar trebui să țină seama de: (a) mărimea populației (pondere 40 %); (b) PIB total (pondere 40 %); (c) numărul mediu al cererilor de azil spontane și numărul de refugiați relocați raportat la un milion de locuitori în perioada 2010-2014 (pondere 10 %); și (d) rata șomajului (pondere 10 %).

               (10)

               În intervalul de doi ani în care statele membre vor aplica acest mecanism, 20 000 de persoane ar trebui să fie admise în total în Uniune. Doar statele participante ar trebui să fie responsabile de găzduirea acestor persoane, în conformitate cu normele Uniunii și cu cele internaționale relevante. Acest demers vine în întâmpinarea apelului lansat de Înaltul Comisar al Națiunilor Unite pentru Refugiați (ICNUR), care a îndemnat țările europene ca prin programe de relocare sustenabile să își asume angajamente mai însemnate de primire a refugiaților, susținând campania condusă de Organizația Internațională pentru Migrație și cinci organizații neguvernamentale.

               (11)

               Pentru a identifica regiunile prioritare, ar trebui să se ia în considerare situația din vecinătate și actualele fluxuri de migrație, în special legătura cu programele regionale de dezvoltare și protecție din Orientul Mijlociu, Africa de Nord și Cornul Africii.

               (12)

               Ar trebui să se recurgă la experiența și expertiza ICNUR și a altor organisme relevante, inclusiv a Biroului European de Sprijin pentru Azil, pentru a beneficia de asistență în punerea în aplicare a mecanismului de relocare.

               (13)

               Ar trebui luate măsuri pentru a se evita circulația secundară a persoanelor relocate din statul în care au fost relocate în alte state membre și statele asociate participante.

               (14)

               Comisia intenționează să contribuie la mecanism, punând la dispoziție încă 50 de milioane EUR în anii 2015 și 2016 în temeiul Programului de relocare al Uniunii prevăzut la articolul 17 din Regulamentul (UE) nr. 516/2014 al Parlamentului European și al Consiliului (7). Pentru a optimiza utilizarea stimulentelor financiare, Comisia va ajusta, prin intermediul unui act delegat, sumele forfetare și prioritățile în materie de relocare prevăzute în programul menționat, în conformitate cu articolul 17 alineatele (4) și (10) din Regulamentul (UE) nr. 516/2014. În cazul în care statele asociate decid să participe la mecanismul de relocare, acestea nu ar putea beneficia de sume forfetare în temeiul Regulamentului (UE) nr. 516/2014 drept compensare pentru angajamentele lor,

         ADOPTĂ PREZENTA RECOMANDARE:

      MECANISMUL EUROPEAN DE RELOCARE

               1.

               Comisia recomandă ca statele membre să asigure relocarea a 20 000 de persoane care au nevoie de protecție internațională pe baza condițiilor și a cheii de repartizare prevăzute în prezenta recomandare.

      DEFINIȚIA ȘI DOMENIUL DE APLICARE AL MECANISMULUI DE RELOCARE

               2.

               „Relocare” înseamnă transferul unor persoane strămutate care au în mod clar nevoie de protecție internațională, la cererea Înaltului Comisar al Națiunilor Unite pentru Refugiați, dintr-o țară terță într-un stat membru, cu acordul acestuia din urmă, cu scopul de a asigura protecție împotriva returnării, de a le admite și de a le acorda dreptul de ședere și orice alte drepturi similare celor acordate unei persoane care beneficiază de protecție internațională.

               3.

               Mecanismul european de relocare ar trebui să acopere toate statele membre.

      CONȚINUTUL MECANISMULUI DE RELOCARE

               4.

               Mecanismul ar trebui să constea într-un angajament european unic privind 20 000 de locuri de relocare pentru persoanele care urmează a fi relocate. Mecanismul ar trebui să se aplice timp de doi ani, de la data adoptării recomandării.

               5.

               Locurile de relocare care fac obiectul angajamentului global ar trebui alocate statelor membre în conformitate cu cheia de repartizare din anexă. În cazul în care statele asociate decid să participe la acest mecanism, cheia de repartizare urmează să fie adaptată în consecință.

               6.

               Din perspectiva relocării, printre regiunile prioritare ar trebui să se numere Africa de Nord, Orientul Mijlociu și Cornul Africii, acordându-se atenție în special țărilor în care se aplică programe regionale de dezvoltare și protecție.

               7.

               Statele membre și statele asociate participante ar trebui să răspundă în continuare de deciziile de admisie individuale, în urma controalelor medicale și de securitate adecvate, în timp ce Înaltul Comisar al Națiunilor Unite pentru Refugiați ar trebui să aibă responsabilitatea de a evalua, în regiunile prioritare, candidații în vederea relocării și de a prezenta propuneri de relocare statelor membre și statelor asociate participante.

               8.

               Atunci când o persoană relocată este admisă pe teritoriul unui stat membru sau al unui stat asociat participant, acel stat ar trebui să urmeze o procedură oficială pentru acordarea protecției internaționale, inclusiv să preleveze amprentele digitale cu celeritate și în conformitate cu legislația aplicabilă, în special Regulamentul (UE) nr. 603/2013 al Parlamentului European și al Consiliului (8), Directiva 2011/95/UE a Parlamentului European și a Consiliului (9), Directiva 2005/85/CE a Consiliului (10), Directiva 2003/9/CE a Consiliului (11) și, cu începere de la 20 iulie 2015, Directivele 2013/32/UE (12) și 2013/33/UE (13) ale Parlamentului European și ale Consiliului.

               9.

               În urma acestei proceduri, în cazul în care un stat membru acordă protecție internațională sau națională unei persoane relocate, persoana respectivă ar trebui să beneficieze, în statul membru în care este relocată, de drepturile garantate beneficiarilor de protecție internațională în temeiul Directivei 2011/95/UE sau de drepturi similare garantate prin dreptul intern. În acest context, libera circulație în cadrul Uniunii ar trebui să facă obiectul acelorași condiții și restricții ca cele aplicabile altor resortisanți ai țărilor terțe care au reședința legală în statele membre. În cazul statelor asociate participante, ar trebui să se aplice legislația națională echivalentă.

               10.

               Candidații care urmează a fi relocați ar trebui să fie informați cu privire la drepturile și obligațiile lor în temeiul mecanismului de relocare, precum și al legislației relevante în materie de azil a Uniunii și a statelor membre, înainte de admiterea acestora pe teritoriul statelor membre sau al statelor asociate participante, în special cu privire la consecințele circulației ulterioare în cadrul Uniunii și/sau al statelor asociate participante și cu privire la faptul că aceștia beneficiază doar de drepturile aferente statutului de protecție internațională sau națională în statul în care au fost relocați.

               11.

               Persoanele relocate care intră pe teritoriul unui stat membru sau al unui stat asociat participant, altul decât statul de relocare, fără autorizare, fie în așteptarea finalizării procedurii de protecție internațională oficială, fie după obținerea protecției internaționale, ar trebui retrimise în statul de relocare, în temeiul normelor prevăzute de Regulamentul (UE) nr. 604/2013 al Parlamentului European și al Consiliului (14) și de Directiva 2008/115/CE a Parlamentului European și a Consiliului (15).

               12.

               Ar trebui să se asigure implicarea practică a Biroului European de Sprijin pentru Azil în punerea în aplicare a mecanismului, în special pentru a oferi sprijin special statelor membre și statelor asociate participante, mai ales celor care nu au experiență în materie de relocare. Biroul European de Sprijin pentru Azil ar trebui să monitorizeze punerea în aplicare a mecanismului și să raporteze periodic cu privire la aplicarea acestuia.

               13.

               Statele membre ar trebui să aibă dreptul să primească o alocare financiară, proporțional cu numărul persoanelor relocate pe teritoriul lor, în conformitate cu sumele forfetare prevăzute la articolul 17 din Regulamentul (UE) nr. 516/2014, astfel cum a fost modificat prin Regulamentul delegat (UE) nr. xxx/2015 al Comisiei (16).

      DESTINATARI

               14.

               Prezenta recomandare se adresează statelor membre.

      Adoptată la Bruxelles, 8 iunie 2015.

            Pentru Comisie

         Dimitris AVRAMOPOULOS

            Membru al Comisiei

      (1)  Punctul 3 litera (q), Declarația Consiliului European, 23 aprilie 2015, EUCO 18/15.

      (2)  Punctele 8 și 10, Rezoluția Parlamentului European, 29 aprilie 2015, 2015/2660(RSP).

      (3)
   Sursa: Eurostat.

      (4)
   Sursa: Global Trend 2013 Report, ICNUR.

      (5)  Concluziile Consiliului privind „Adoptarea de măsuri pentru o mai bună gestionare a fluxurilor migratorii”, reuniunea Consiliului Justiție și Afaceri Interne, 10 octombrie 2014.

      (6)  Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor, O agendă europeană privind migrația, 13 mai 2015, COM(2015) 240 final.

      (7)  Regulamentul (UE) nr. 516/2014 al Parlamentului European și al Consiliului din 16 aprilie 2014 de instituire a Fondului pentru azil, migrație și integrare, de modificare a Deciziei 2008/381/CE a Consiliului și de abrogare a Deciziilor nr. 573/2007/CE și nr. 575/2007/CE ale Parlamentului European și ale Consiliului și a Deciziei 2007/435/CE a Consiliului (JO L 150, 20.5.2014, p. 168).

      (8)  Regulamentul (UE) nr. 603/2013 al Parlamentului European și al Consiliului din 26 iunie 2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii și de modificare a Regulamentului (UE) nr. 1077/2011 de instituire a Agenției europene pentru gestionarea operațională a sistemelor informatice la scară largă, în spațiul de libertate, securitate și justiție (JO L 180, 29.6.2013, p. 1).

      (9)  Directiva 2011/95/UE a Parlamentului European și a Consiliului din 13 decembrie 2011 privind standardele referitoare la condițiile pe care trebuie să le îndeplinească resortisanții țărilor terțe sau apatrizii pentru a putea beneficia de protecție internațională, la un statut uniform pentru refugiați sau pentru persoanele eligibile pentru obținerea de protecție subsidiară și la conținutul protecției acordate (JO L 337, 20.12.2011, p. 9).

      (10)  Directiva 2005/85/CE a Consiliului din 1 decembrie 2005 privind standardele minime cu privire la procedurile din statele membre de acordare și retragere a statutului de refugiat (JO L 326, 13.12.2005, p. 13).

      (11)  Directiva 2003/9/CE a Consiliului din 27 ianuarie 2003 de stabilire a standardelor minime pentru primirea solicitanților de azil în statele membre (JO L 31, 6.2.2003, p. 18).

      (12)  Directiva 2013/32/UE a Parlamentului European și a Consiliului din 26 iunie 2013 privind procedurile comune de acordare și retragere a protecției internaționale (JO L 180, 29.6.2013, p. 60).

      (13)  Directiva 2013/33/UE a Parlamentului European și a Consiliului din 26 iunie 2013 de stabilire a standardelor pentru primirea solicitanților de protecție internațională (JO L 180, 29.6.2013, p. 96).

      (14)  Regulamentul (UE) nr. 604/2013 al Parlamentului European și al Consiliului din 26 iunie 2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid (JO L 180, 29.6.2013, p. 31).

      (15)  Articolul 6 alineatul (2) din Directiva 2008/115/CE a Parlamentului European și a Consiliului din 16 decembrie 2008 privind standardele și procedurile comune aplicabile în statele membre pentru returnarea resortisanților țărilor terțe aflați în situație de ședere ilegală (JO L 348, 24.12.2008, p. 98).

      (16)  Urmează a fi prezentat.

      ANEXĂ

                  State membre

                  Cheie
                  %

                  Alocare

                  Austria

                  2,22

                  444

                  Belgia

                  2,45

                  490

                  Bulgaria

                  1,08

                  216

                  Croația

                  1,58

                  315

                  Cipru

                  0,34

                  69

                  Republica Cehă

                  2,63

                  525

                  Danemarca

                  1,73

                  345

                  Estonia

                  1,63

                  326

                  Finlanda

                  1,46

                  293

                  Franța

                  11,87

                  2 375

                  Germania

                  15,43

                  3 086

                  Grecia

                  1,61

                  323

                  Ungaria

                  1,53

                  307

                  Irlanda

                  1,36

                  272

                  Italia

                  9,94

                  1 989

                  Letonia

                  1,10

                  220

                  Lituania

                  1,03

                  207

                  Luxemburg

                  0,74

                  147

                  Malta

                  0,60

                  121

                  Țările de Jos

                  3,66

                  732

                  Polonia

                  4,81

                  962

                  Portugalia

                  3,52

                  704

                  România

                  3,29

                  657

                  Slovacia

                  1,60

                  319

                  Slovenia

                  1,03

                  207

                  Spania

                  7,75

                  1 549

                  Suedia

                  2,46

                  491

                  Regatul Unit

                  11,54

                  2 309

            Cheia are la bază următoarele criterii (1)
          (2):

                  (a)

                  dimensiunea populației (cifre din 2014, pondere de 40 %). Acest criteriu reflectă capacitatea unui stat membru de a absorbi un anumit număr de refugiați;

                  (b)

                  PIB total (cifre din 2013, pondere de 40 %). Acest criteriu reflectă avuția unei țări, în termeni absoluți, și este un indiciu al capacității unei economii de a absorbi și a integra refugiați;

                  (c)

                  numărul mediu al cererilor de azil spontane și numărul de refugiați relocați raportat la 1 milion de locuitori în perioada 2010-2014 (pondere de 10 %). Acest criteriu reflectă eforturile depuse de statele membre în ultimii ani;

                  (d)

                  rata șomajului (cifre din 2014, pondere de 10 %). Acest criteriu reflectă capacitatea de a integra refugiați.

         (1)  Calculele se bazează pe date statistice furnizate de Eurostat (care a fost consultat la 8 aprilie 2015).

         (2)  Procentele au fost calculate cu cinci zecimale și rotunjite în sus sau în jos la două zecimale în vederea prezentării în tabel; alocarea persoanelor s-a efectuat pe baza cifrelor cu cinci zecimale, nerotunjite.


title: Recomandarea Comisiei din 3 mai 2007 privind monitorizarea nivelului de acrilamidă din alimente [notificată cu numărul C(2007) 1873] (Text cu relevanță pentru SEE)

text:
               12.5.2007

               RO

               Jurnalul Oficial al Uniunii Europene

               L 123/33

      RECOMANDAREA COMISIEI

   din 3 mai 2007
   privind monitorizarea nivelului de acrilamidă din alimente
   [notificată cu numărul C(2007) 1873]
   (Text cu relevanță pentru SEE)
   (2007/331/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 211 a doua liniuță,
   întrucât:

               (1)

               Comitetul științific pentru contaminanți din lanțul alimentar al Autorității Europene pentru Siguranța Alimentară (EFSA) a adoptat la 19 aprilie 2005 o declarație privind prezența acrilamidei în alimente, prin care a subscris evaluării riscului prezenței acrilamidei în alimente, studiu efectuat de către Comitetul mixt de experți FAO/OMS pentru aditivi alimentari (JECFA) în luna februarie 2005. În evaluarea respectivă, JECFA a prezentat concluzia potrivit căreia limitele expunerii consumatorilor medii și mari sunt scăzute pentru un compus genotoxic și cancerigen și că, prin urmare, acesta poate reprezenta o preocupare îngrijorătoare pentru sănătatea umană. În consecință, trebuie continuate eforturile necesare pentru reducerea concentrației de acrilamidă din alimente.

               (2)

               Industria alimentară și statele membre au studiat căile de formare a acrilamidei. Industria alimentară a elaborat măsuri voluntare, precum utilizarea „setului de instrumente” (1), care oferă asistență producătorilor și procesatorilor în determinarea modalităților de reducere a nivelului de acrilamidă din produsele acestora. Încă din anul 2002 au fost depuse eforturi susținute, în vederea reducerii conținutului de acrilamidă din alimentele procesate.

               (3)

               Este necesară, la nivelul Comunității Europene, colectarea de date reprezentative în ceea ce privește nivelul de acrilamidă din alimente, pe o perioadă de minimum trei ani, pentru a avea o imagine de ansamblu clară a nivelului de acrilamidă în alimentele cunoscute pentru nivelurile ridicate în acrilamidă și/sau care contribuie semnificativ la aportul alimentar al întregii populații și al categoriilor vulnerabile specifice, precum sugarii și copii de vârstă mică.

               (4)

               Este important ca, o dată pe an, aceste date să fie raportate la EFSA, care va asigura compilarea acestora într-o bază de date.

               (5)

               Evaluarea rezultatelor analitice va permite determinarea eficacității măsurilor voluntare. Programul de monitorizare prevăzut de prezenta recomandare poate fi adaptat în orice moment, dacă se consideră că această adaptare este adecvată luând în considerare experiența obținută,

         RECOMANDĂ:

               1.

               ca statele membre să efectueze anual în 2007, 2008 și 2009, în conformitate cu anexa I, monitorizarea nivelului de acrilamidă din alimentele prevăzute de anexa respectivă;

               2.

               ca statele membre să transmită la EFSA, în fiecare an până la data de 1 iunie, datele referitoare la monitorizarea din anul precedent, împreună cu informațiile și în formatul prevăzute de anexa II, în vederea compilării acestora într-o bază de date;

               3.

               ca, în vederea realizării programului de monitorizare, statele membre să respecte procedurile de prelevare de probe prevăzute de partea B a anexei la Regulamentul (CE) nr. 333/2007 al Comisiei din 28 martie 2007, privind metodele de prelevare de probe și metodele de analiză pentru controlul oficial al nivelului de plumb, de cadmiu, de mercur, de staniu anorganic, de 3-MCPD și de benzo(a)piren în produsele alimentare (2), în vederea asigurării unor probe reprezentative din lotul supus prelevării de probe;

               4.

               ca statele membre să analizeze acrilamida în conformitate cu criteriile prevăzute de punctele 1 și 2 din anexa III la Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (3).

      Adoptată la Bruxelles, 3 mai 2007.

            Pentru Comisie

         Markos KYPRIANOU

            Membru al Comisiei

      (1)  Acest „set de instrumente” conține 13 parametri diferiți („instrumente”), grupați în patru mari categorii („compartimente ale setului de instrumente”), care pot fi utilizați selectiv de către producătorii de alimente, în funcție de nevoile specifice fiecăruia, în vederea diminuării nivelului de acrilamidă din produsele lor. Cele patru compartimente fac referire la factori agronomici, la rețeta folosită în fabricarea alimentului, la prelucrarea și prepararea finală a acestuia.

      (2)  JO L 88, 29.3.2007, p. 29.

      (3)  JO L 165, 30.4.2004, p. 1. Regulament, astfel cum a fost modificat prin Regulamentul (CE) nr. 1791/2006 al Consiliului (JO L 363, 20.12.2006, p. 1).

      ANEXA I
      A.   Puncte de prelevare de probe și procedură:

                  1.

                  Prelevarea de probe din produse trebuie efectuată în stadiul comercializării acestor produse (de exemplu în supermarketuri, magazine mai mici, brutării, puncte de vânzare a cartofilor prăjiți și restaurante), unde există o bună trasabilitate, sau în unitățile de producție. Ori de câte ori este posibil, vor fi prelevate probe din produse ce provin dintr-un stat membru (1).

                  2.

                  Prelevarea de probe și analizele trebuie efectuate înaintea datei de expirare a produselor.

            B.   Produse, număr de probe și frecvență a prelevării, cerințe analitice

                  1.

                  Tabelul 1 indică numărul minim de probe recomandat spre a fi analizat anual pentru fiecare categorie de produs în parte. Statele membre sunt invitate să preleveze mai multe probe, atunci când este posibil. Distribuirea probelor pe stat membru se face în funcție de mărimea populației, numărul minim de probe pe produs și pe stat membru fiind de patru.

                  2.

                  Numărul de probe indică numărul minim de probe ce pot fi prelevate anual. Condițiile particulare eventuale (de exemplu, prelevarea de probe de două ori pe an) sunt specificate la anexa I, litera C, pentru fiecare grup de produse.

                  3.

                  Având în vedere că fiecare categorie de produs conține o paletă largă de produse, cu specificații diferite, trebuie furnizate informații suplimentare pentru fiecare produs din care se prelevează probe (conform anexei I, litera C). Pentru a se observa evoluția în timp, este important ca din produsele cu aceleași specificații (de exemplu același tip de pâine, aceeași marcă etc.) să fie prelevate probe în fiecare an, acolo unde este posibil. În cazul probelor de cartofi prăjiți prelevate în puncte de vânzare mici, dacă este posibil, trebuie alese aceleași puncte de vânzare în fiecare an.

                  4.

                  Dacă, în cazul produselor cu aceleași specificații, se obțin în mod repetat rezultate sub limita de cuantificare (LOQ), produsul poate fi înlocuit cu alt produs, cu condiția ca acesta din urmă să aparțină aceleiași categorii de produse și ca o descriere a produsului să fie furnizată.

                  5.

                  Pentru a garanta comparabilitatea rezultatelor, metodele de analiză trebuie alese astfel încât LOQ să fie de 30 μg/kg (cea mai intensă tranziție ion/ion) pentru pâine și alimentele pentru sugari și de 50 μg/kg pentru produse pe bază de cartofi, pentru restul produselor pe bază de cereale, cafea și alte produse. Rezultatele vor fi comunicate corectate pentru recuperare.
                  Tabelul 1
                  Numerele minime de probe pe categorie de produs

                              Țara unde are loc comercializarea

                              Cartofi prăjiți comercializați în vederea consumului imediat (1)

                              Cartofi prăjiți (chips) (2)

                              Cartofi prăjiți/produse pe bază de cartofi semipreparate, destinate preparării la domiciliu (3)

                              Pâine (4)

                              Cereale pentru micul dejun (5)

                              Biscuiți, inclusiv biscuiți pentru sugari (6)

                              Cafea prăjită (7)

                              Produse alimentare pentru copii conservate în recipienți din sticlă (8)

                              Produse alimentare pentru copii pe bază de cereale procesate (9)

                              Alte produse (10)

                              Total

                              AT

                              4

                              4

                              4

                              4

                              4

                              4

                              4

                              4

                              4

                              8

                              44

                              BE

                              4

                              4

                              4

                              4

                              4

                              4

                              4

                              4

                              4

                              8

                              44

                              CY

                              4

                              4

                              4

                              4

                              4

                              4

                              4

                              4

                              4

                              4

                              40

                              CZ

                              4

                              4

                              4

                              4

                              4

                              4

                              4

                              4

                              4

                              8

                              44

                              DE

                              24

                              24

                              24

                              24

                              24

                              24

                              24

                              24

                              24

                              14

                              230

                              DK

                              4

                              4

                              4

                              4

                              4

                              4

                              4

                              4

                              4

                              8

                              44

                              ES

                              14

                              14

                              14

                              14

                              14

                              14

                              14

                              14

                              14

                              14

                              140

                              EE

                              4

                              4

                              4

                              4

                              4

                              4

                              4

                              4

                              4

                              4

                              40

                              GR

                              4

                              4

                              4

                              4

                              4

                              4

                              4

                              4

                              4

                              8

                              44

                              FR

                              20

                              20

                              20

                              20

                              20

                              20

                              20

                              20

                              20

                              14

                              194

                              FI

                              4

                              4

                              4

                              4

                              4

                              4

                              4

                              4

                              4

                              8

                              44

                              HU

                              4

                              4

                              4

                              4

                              4

                              4

                              4

                              4

                              4

                              8

                              44

                              IT

                              20

                              20

                              20

                              20

                              20

                              20

                              20

                              20

                              20

                              14

                              194

                              IE

                              4

                              4

                              4

                              4

                              4

                              4

                              4

                              4

                              4

                              8

                              44

                              LU

                              4

                              4

                              4

                              4

                              4

                              4

                              4

                              4

                              4

                              4

                              40

                              LT

                              4

                              4

                              4

                              4

                              4

                              4

                              4

                              4

                              4

                              4

                              40

                              LV

                              4

                              4

                              4

                              4

                              4

                              4

                              4

                              4

                              4

                              4

                              40

                              MT

                              4

                              4

                              4

                              4

                              4

                              4

                              4

                              4

                              4

                              4

                              40

                              NL

                              6

                              6

                              6

                              6

                              6

                              6

                              6

                              6

                              6

                              8

                              62

                              PT

                              4

                              4

                              4

                              4

                              4

                              4

                              4

                              4

                              4

                              8

                              44

                              PL

                              14

                              14

                              14

                              14

                              14

                              14

                              14

                              14

                              14

                              14

                              140

                              SE

                              4

                              4

                              4

                              4

                              4

                              4

                              4

                              4

                              4

                              8

                              44

                              SI

                              4

                              4

                              4

                              4

                              4

                              4

                              4

                              4

                              4

                              4

                              40

                              SK

                              4

                              4

                              4

                              4

                              4

                              4

                              4

                              4

                              4

                              8

                              44

                              UK

                              20

                              20

                              20

                              20

                              20

                              20

                              20

                              20

                              20

                              14

                              194

                              BG

                              4

                              4

                              4

                              4

                              4

                              4

                              4

                              4

                              4

                              8

                              44

                              RO

                              8

                              8

                              8

                              8

                              8

                              8

                              8

                              8

                              8

                              8

                              80

                              Total

                              202

                              202

                              202

                              202

                              202

                              202

                              202

                              202

                              202

                              224

                              2 042

            C.   Minimum de informații suplimentare de furnizat pentru fiecare produs
      Minimul de informații suplimentare care trebuie furnizate pentru fiecare produs din care se prelevează probe este precizat la punctele 1-10. Se solicită statelor membre să transmită mai multe informații detaliate.

            1.
            Cartofi prăjiți comercializați în vederea consumului imediat: prelevare de probe de două ori pe an, în martie și în noiembrie (2), astfel încât să se ajungă la numărul total de probe precizat în tabel. În cazul produselor destinate consumului imediat, prelevarea de probe trebuie să se facă în micile puncte de vânzare, în lanțurile de fast food și în restaurante. Atunci când este posibil prelevarea de probe trebuie să aibă loc în fiecare an în aceleași puncte de vânzare.
      Informații specifice care trebuie să fie furnizate: natura produsului la bază, cartofi proaspeți sau produse semipreparate pe bază de cartofi, adaosul altor ingrediente.

            2.
            Cartofi prăjiți (chips): prelevare de probe de două ori pe an, în martie și în noiembrie (2), astfel încât să se ajungă la numărul total de probe precizat în tabel.
      Informații specifice care trebuie să fie furnizate: natura produsului la bază, cartofi proaspeți sau produse semipreparate pe bază de cartofi, adaosul altor ingrediente, arome sau aditivi.

            3.
            Cartofi prăjiți/produse semipreparate pe bază de cartofi, destinate preparării la domiciliu, inclusiv produsele congelate. Prelevarea de probe se realizează de două ori pe an, în martie și în noiembrie (2), astfel încât să se ajungă la numărul total de probe precizat în tabel. Analiza fiecărei probe trebuie făcută pe produs, odată ce acesta a fost preparat (de exemplu, prin prăjire, coacere etc.). Prepararea trebuie să aibă loc în laborator în conformitate cu instrucțiunile de pe etichetă. Informații specifice care trebuie să fie furnizate: natura produsului la bază, cartofi sau produse semipreparate, adaosul altor ingrediente, produs comercializat proaspăt sau congelat, condiții de preparare conform etichetei.

            4.
            Pâine Informații specifice care trebuie să fie furnizate: tipul de pâine, moale sau crocant, conținutul în fibre, tipul de cereale, fermentată sau nefermentată, tipul de fermentație (de exemplu, cu drojdie), alte ingrediente. Alegerea tipului de pâine din care se prelevează probe trebuie să reflecte obiceiurile alimentare din fiecare țară.

            5.
            Cereale pentru micul dejun, cu excepția muesli și a fierturii din ovăz (porridge). Informații specifice care trebuie să fie furnizate: tipul de cereale, alte ingrediente (de exemplu, zahăr, nuci, miere, ciocolată).

            6.
            Biscuiți (inclusiv biscuiți pentru sugari) Informații specifice care trebuie să fie furnizate: tipul de biscuiți, moi sau tari, destinat întregii populații sau diabeticilor, lista completă de ingrediente.

            7.
            Cafea prăjită Informații specifice care trebuie să fie furnizate: gradul de prăjire (de exemplu, mediu, închis), tipul de bob, dacă este posibil, forma produsului comercializat, cafea măcinată sau boabe.

            8.
            Produse alimentare pentru copii conservate în recipienți din sticlă Alimentele țintă trebuie să fie acelea care conțin cartofi, legume rădăcinoase sau cereale. Informații specifice care trebuie să fie furnizate: ingredientele produselor.

            9.
            Produse alimentare pentru copii pe bază de cereale procesate: supuse analizei în starea în care sunt comercializate.
      Informații specifice care trebuie să fie furnizate: tipul de cereale, alte ingrediente.

            10.
            Alte produse Această categorie conține produse pe bază de cartofi, produse pe bază de cereale, produse pe bază de cafea, produse pe bază de cacao și alimente pentru sugari, altele decât cele menționate într-una din categoriile de mai sus (de exemplu cartofi roesti (mâncare tradițională suedeză), turtă dulce, înlocuitori de cafea). Probele trebuie alese astfel încât să reflecte obiceiurile alimentare naționale ale statelor membre. Poate fi necesar ca analiza probelor să fie făcută după ce alimentele au fost preparate, conform etichetei. În acest caz, trebuie precizate condițiile folosite.
      Informații specifice care trebuie să fie furnizate: descrierea detaliată a produselor (de exemplu, principalele ingrediente), condițiile folosite pentru preparare conform etichetei.

         (1)  În cazuri excepționale, un produs specific nu poate fi comercializat decât sub forma unui produs importat dintr-o țară terță. În astfel de cazuri, se pot preleva probe din produsul importat.

         (2)  În cazul în care alimentul este produs pe bază de produse din cartofi semipreparate, prelevarea de probe de două ori pe an nu este necesară.

      ANEXA II
      A.   Formatul de raportare

      B.   Notă explicativă referitoare la formatul de raportare
      Țara raportoare: statul membru în care s-a efectuat monitorizarea
      Anul: anul prelevării de probe
      Codul probei: codul de identificare a probei în laborator
      Numărul categoriei de produs: numărul categoriei de produs în conformitate cu anexa I, tabelul 1 [a se insera o cifră de la 1 la 10, de exemplu cartofi prăjiți (1), cartofi pai (2) etc.]
      Numele produsului: numele produsului în limba engleză și în limba originală
      Descrierea produsului: trebuie furnizată o descriere succintă a produsului, luând în considerare cel puțin informațiile prevăzute de anexa I, litera C.
      Producătorul: numele producătorului, dacă acesta este disponibil
      Țara producătoare: dacă este disponibilă. Trebuie utilizate codurile ISO pentru țara producătoare (pentru codurile ISO a se vedea anexa I, tabelul 1, prima coloană). În conformitate cu anexa I, litera A, produsul din care se prelevează probe trebuie să provină dintr-unul din statele membre, acolo unde este posibil (a se vedea nota de subsol 1 de la anexa I).
      Data de expirare: conform indicațiilor de pe etichetă. A se furniza data în formatul zz/ll/aa.
      Data fabricării: atunci când este disponibilă, conform indicațiilor de pe etichetă. A se furniza data în formatul zz/ll/aa.
      Data prelevării de probe: : data la care probele au fost prelevate. A se furniza data în formatul zz/ll/aa.
      Punctul de prelevare de probe: locul de unde proba a fost prelevată, de exemplu supermarket, magazin mic, brutărie, lanț de fast food etc.
      Greutatea produsului ambalat: greutatea produsului ambalat (g), din care au fost prelevate probele elementare, după caz
      Greutatea probei prelevate: greutatea probei globale prelevate (g)
      Condițiile de preparare: condițiile de preparare trebuie să fie precizate în cazul cartofilor prăjiți semipreparați sau a altor produse pe bază de cartofi, destinate preparării la domiciliu [categoria de produse (3)], din care trebuie prelevate probe și care trebuie supuse analizei după preparare. Modul de preparare indicat pe etichetă trebuie respectat și descris la această rubrică. Aceleași indicații se aplică și în cazul „altor produse” [categoria de produse (10)].
      Data analizei: în cazul în care proba a fost omogenizată și depozitată înainte de a fi supusă analizei, trebuie indicată data de debut efectiv al procedurii de analiză. În acest caz, trebuie indicate informațiile referitoare la condițiile de depozitare.
      Metoda acreditată: indicați prin „D”(da) sau „N” (nu) dacă rezultatul analizei a fost obținut printr-o metodă acreditată în conformitate cu EN ISO 17025
      Metoda de analiză: indicați ce metodă de analiză s-a folosit (GC-MS cu derivare, GC-MS fără derivare, LC-MS-MS sau altă tehnică) și descrieți succint prepararea probei (de exemplu, procedura de purificare etc.)
      Informații despre testele de competență: furnizați informații despre organizatorul testelor de competență, numărul programului, numărul ciclului, matricea și z-scor (1) obținut în următorul format: organizator/program/ciclu/matrice/z-scor. (Exemplu: FAPAS/30/6/pâine crocantă denumită „crispbread”/1,6).
      Nivelul de acrilamidă: în μg/kg corectat pentru recuperare
      Limita de detecție: în μg/kg
      Limita de cuantificare: în μg/kg
      Incertitudine de măsurare: furnizați informații, dacă sunt disponibile, referitoare la incertitudinea de măsurare (a se preciza un interval în %).

         (1)  Se menționează că z-scorurile vor fi folosite doar pentru a evalua calitatea datelor. Acestea vor rămâne confidențiale.


title: Recomandarea Consiliului din 10 iulie 2012 privind Programul național de reformă al Bulgariei pentru 2012 și care include un aviz al Consiliului privind Programul de convergență al Bulgariei pentru perioada 2012-2015

text:
               24.7.2012

               RO

               Jurnalul Oficial al Uniunii Europene

               C 219/9

         RECOMANDAREA CONSILIULUI
   din 10 iulie 2012
   privind Programul național de reformă al Bulgariei pentru 2012 și care include un aviz al Consiliului privind Programul de convergență al Bulgariei pentru perioada 2012-2015
   2012/C 219/03
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 121 alineatul (2) și articolul 148 alineatul (4),
   având în vedere Regulamentul (CE) nr. 1466/97 al Consiliului din 7 iulie 1997 privind consolidarea supravegherii pozițiilor bugetare și supravegherea și coordonarea politicilor economice (1), în special articolul 9 alineatul (2),
   având în vedere Regulamentul (UE) nr. 1176/2011 al Parlamentului European și al Consiliului din 16 noiembrie 2011 privind prevenirea și corectarea dezechilibrelor macroeconomice (2), în special articolul 6 alineatul (1),
   având în vedere recomandarea Comisiei Europene,
   având în vedere concluziile Consiliului European,
   având în vedere avizul Comitetului pentru ocuparea forței de muncă,
   după consultarea Comitetului economic și financiar,
   întrucât:

               (1)

               La 26 martie 2010, Consiliul European a aprobat propunerea Comisiei de a lansa o nouă strategie pentru ocuparea forței de muncă și creștere economică, Strategia Europa 2020, bazată pe coordonarea sporită a politicilor economice, care se concentrează pe domeniile-cheie în care sunt necesare acțiuni în vederea stimulării potențialului de creștere durabilă și de competitivitate al Europei.

               (2)

               La 13 iulie 2010, Consiliul a adoptat o recomandare privind orientările generale pentru politicile economice ale statelor membre și ale Uniunii (2010-2014) și, la 21 octombrie 2010, Consiliul a adoptat o decizie privind orientările pentru politicile de ocupare a forței de muncă ale statelor membre (3), care formează împreună „orientările integrate”. Statele membre au fost invitate să țină seama de orientările integrate în cadrul politicilor economice și de ocupare a forței de muncă aplicate la nivel național.

               (3)

               La 12 iulie 2011, Consiliul a adoptat o recomandare privind Programul național de reformă pe 2011 al Bulgariei (4) și a emis un aviz cu privire la Programul actualizat de convergență al Bulgariei pentru perioada 2011-2014.

               (4)

               La 23 noiembrie 2011, Comisia a adoptat cea de a doua analiză anuală a creșterii, marcând începutul celui de al doilea Semestru european de coordonare ex ante și integrată a politicilor, care se înscrie în Strategia Europa 2020. La 14 februarie 2012, Comisia a adoptat, în baza Regulamentului (UE) nr. 1176/2011, Raportul privind mecanismul de alertă, în care a identificat Bulgaria ca fiind unul dintre statele membre pentru care urma să fie efectuată o analiză aprofundată.

               (5)

               La 1 decembrie 2011, Consiliul a adoptat concluzii prin care Comitetul pentru protecție socială este invitat, în cooperare cu Comitetul pentru ocuparea forței de muncă și alte comitete, să prezinte opinii privind acțiunile recomandate în cadrul ciclului de politici Europa 2020. Respectivele opinii sunt incluse în avizul Comitetului pentru ocuparea forței de muncă.

               (6)

               Parlamentul European s-a implicat în mod adecvat în derularea Semestrului european, în conformitate cu Regulamentul (CE) nr. 1466/97 și, la 15 februarie 2012, a adoptat o rezoluție privind ocuparea forței de muncă și aspecte sociale în Analiza anuală a creșterii pentru 2012 și o rezoluție referitoare la contribuția la Analiza anuală a creșterii pentru 2012.

               (7)

               La 2 martie 2012, Consiliul European a aprobat prioritățile pentru asigurarea stabilității financiare, a consolidării fiscale și a acțiunilor de promovare a creșterii economice (în conformitate cu concluziile Consiliului din 9 decembrie 2011 și ca urmare a analizei anuale a creșterii pentru 2012 efectuate de Comisie). Consiliul European a evidențiat că este necesar să se continue consolidarea fiscală diferențiată favorabilă creșterii, să se restabilească condițiile normale de creditare a economiei, să se promoveze creșterea și competitivitatea, să se abordeze șomajul și consecințele sociale ale crizei și să se modernizeze administrația publică.

               (8)

               La 2 martie 2012, Consiliul European a invitat, de asemenea, statele membre care participă la Pactul Euro Plus să își prezinte angajamentele în timp util pentru ca acestea să fie incluse în programele de stabilitate sau de convergență și în programele naționale de reformă.

               (9)

               La 12 aprilie 2012, Bulgaria a prezentat Programul de convergență pentru perioada 2012-2015 și Programul național de reformă pentru 2012. Pentru a se ține seama de legăturile dintre cele două programe, acestea au fost evaluate în același timp. Comisia a examinat, de asemenea, în cadrul unei analize aprofundate, realizate în temeiul articolului 5 din Regulamentul (UE) nr. 1176/2011, dacă Bulgaria este afectată de dezechilibre macroeconomice. Comisia a concluzionat, în analiza aprofundată realizată, că Bulgaria se confruntă cu dezechilibre macroeconomice externe și interne, care nu sunt totuși unele excesive.

               (10)

               Conform primei notificări din 2012 privind valorile deficitului și ale datoriei efectuată de Bulgaria pentru perioada 2008-2011 în legătură cu procedura aplicabilă deficitelor excesive, deficitul public s-a situat în 2011 sub valoarea de referință prevăzută în tratat, adică sub 3 % din PIB. În plus, previziunile serviciilor Comisiei din primăvara anului 2012 estimează că deficitul public se va menține sub valoarea de referință prevăzută în tratat și că va scădea în perioada care face obiectul previziunilor. În consecință și în conformitate cu prevederile Pactului de stabilitate și de creștere, la 30 mai 2012, Comisia a adoptat o recomandare pentru o decizie a Consiliului (5) de abrogare a deciziei privind existența unui deficit excesiv în conformitate cu articolul 126 alineatul (12) din tratat.

               (11)

               Pe baza evaluării programului de convergență în conformitate cu Regulamentul (CE) nr. 1466/97, Consiliul este de părere că, comparativ cu previziunile serviciilor Comisiei din primăvara anului 2012, scenariul macroeconomic care stă la baza proiecțiilor bugetare din cadrul programului de convergență este optimist pentru perioada 2012-2013, în care se estimează o creștere anuală de 1,4 % în 2012 și de 2,5 % în 2013. În previziunile din primăvara anului 2012 ale serviciilor Comisia se pornește de la premisa unei creșteri a PIB-ului de 0,5 % în 2012 și de 1,9 % în 2013. Odată corectat deficitul excesiv din 2011, obiectivul strategiei bugetare conturate în program constă în realizarea, până la sfârșitului perioadei acoperite de program, a unei situații bugetare apropiate de echilibru, atât la nivel structural, cât și în ceea ce privește bugetul general. Obiectivul bugetar pe termen mediu, definit în termeni structurali, a fost ușor revizuit de la un deficit de 0,6 % din PIB la un deficit de 0,5 % din PIB. Noul obiectiv bugetar pe termen mediu reflectă în mod corespunzător cerințele Pactului de stabilitate și de creștere. Pe baza soldului bugetar structural (recalculat) (6), Bulgaria intenționează să își atingă obiectivul bugetar pe termen mediu în cursul perioadei acoperite de programul de convergență.
               Luându-se în considerare anumite măsuri discreționare pe partea veniturilor, se preconizează că rata de creștere a cheltuielilor publice va respecta criteriul de referință privind cheltuielile, prevăzut în Pactul de stabilitate și de creștere, în perioada 2012-2014, însă nu și în 2015. Planul de consolidare bugetară este amenințat (i) de scăderea veniturilor, date fiind un scenariu macroeconomic optimist și o economie a cărei creștere prezintă o structură mai puțin generatoare de taxe și impozite; și (ii) de existența unor ineficiențe în sectorul public, în special legate de întârzierile de plată din domeniul sănătății, ceea ce poate conduce la crearea unor presiuni considerabile asupra cheltuielilor. Ponderea datoriei se situează sub 60 % din PIB și, conform programului de convergență, se preconizează ca valoarea maximă a acestei ponderi să se apropie de 20 % din PIB în 2012, pentru ca apoi să scadă în cursul perioadei acoperite de program. Există o marjă considerabilă de îmbunătățire a respectării obligațiilor fiscale; dacă înregistrează progrese în acest domeniu, Bulgaria ar putea cheltui mai mult pentru promovarea creșterii economice. Cerința de a menține deficitul bugetar sub 2 % și de a limita cheltuielile publice la 40 % din PIB a fost adoptată sub formă de amendament la Legea organică a bugetului, ceea ce a consolidat caracterul obligatoriu al cadrului bugetar și a îmbunătățit previzibilitatea planificării bugetare. Îmbunătățirea în continuare a conținutului cadrului bugetar pe termen mediu și consolidarea raportării pe bază de angajamente, inclusiv prin îmbunătățirea calității și promptitudinii prezentării de rapoarte de către întreprinderile de stat și guvernele subnaționale, sunt însă în continuare marcate de provocări.

               (12)

               Guvernul a realizat progrese considerabile în ceea ce privește anumite măsuri din cadrul reformei sistemului de pensii, printre care se numără cele referitoare la vârsta de pensionare pentru bărbați și femei și la vechimea personalului din armată și poliție. Inadecvarea pensiilor rămâne însă o provocare pe termen mediu. Modificările nu prevăd demersuri în vederea alinierii vârstei legale de pensionare pentru bărbați și femei. De asemenea, reducerea efectivă a opțiunilor de pensionare anticipată de care beneficiază angajații nu este suficientă. Includerea în sistemul de pensii a persoanelor care nu își plătesc contribuțiile, precum și înăsprirea controalelor și a criteriilor de acordare a pensiilor de invaliditate rămân provocări majore.

               (13)

               Printre statele membre ale Uniunii, Bulgaria are cel mai ridicat procent de persoane expuse riscului de lipsuri materiale grave, principalele grupuri afectate fiind persoanele în vârstă și copiii. Sunt necesare măsuri ample. Ar trebui să se acorde prioritate măsurilor de eficientizare a transferurilor sociale. Numai jumătate din populația romă activă din punct de vedere economic este încadrată în muncă. Strategia națională pentru integrarea romilor adoptată de curând vizează îndepărtarea mai multor bariere, însă necesită un plan de acțiune detaliat pentru a fi funcțională în perioada 2012-2020.

               (14)

               Criza a avut un impact deosebit de puternic asupra lucrătorilor slab calificați (care constituie cea mai numeroasă categorie de șomeri) și a generat o creștere semnificativă a șomajului în rândul tinerilor. Mai mult, începând cu 2009, șomajul pe termen lung a prezentat un ritm de creștere cu mult mai rapid decât în restul Uniunii și a reflectat în principal o creștere a inadecvării calificărilor și a dezechilibrelor geografice, reducerea locurilor de muncă concentrându-se pe segmentul lucrătorilor slab calificați. Pentru a se reduce munca fără forme legale și pentru a se asigura faptul că lucrătorii slab calificați nu sunt excluși de pe piața forței de muncă, este necesar să se revizuiască sistemul de stabilire a pragurilor minime de contribuții la asigurările sociale. Măsurile întreprinse de guvern pentru înghețarea cheltuielilor salariale în sectorul public în perioada 2010-2012 au constituit un răspuns relevant și adecvat, contribuind, de asemenea, la apropierea costurilor forței de muncă de nivelurile de productivitate. A fost lansată o inițiativă națională pentru abordarea cuprinzătoare a integrării tinerilor în piața forței de muncă. Serviciile publice pentru ocuparea forței de muncă sunt în continuare relativ precare, iar stagiile de formare a personalului, în special în privința „mediatorilor pentru populația romă”, ar trebui intensificate. Sunt necesare măsuri suplimentare pentru îmbunătățirea serviciilor legate de activare, căutarea unui loc de muncă, corelarea calificărilor, recalificare și servicii personalizate pentru lucrătorii slab calificați.

               (15)

               Bulgaria are cea mai mare proporție din Uniune în ceea ce privește persoanele cu rezultate slabe în materie de citit și matematică, precum și în domeniul științei [conform programului OCDE pentru evaluarea internațională a elevilor (PISA) 2009], ceea ce indică existența unor obstacole structurale considerabile în calea asigurării unei educații de calitate. Rezultatele slabe în domeniul educației sunt legate de un acces redus al grupurilor defavorizate, în special al populației rome, la educație, de un nivel insuficient de autonomie a școlilor, de o lipsă a stimulentelor pentru obținerea unor rezultate mai bune, de un sistem insuficient de evaluare națională și de un nivel insuficient de responsabilitate. Progresele din învățământul superior rămân foarte restrânse, chiar dacă în ultimul timp s-au depus eforturi promițătoare. Propunerile de modificări la Legea privind învățământul superior trebuie să fie puse în aplicare cu o prioritate absolută, în vederea promovării creșterii, și trebuie să fie însoțite de un grad adecvat de guvernanță, investiții și voință politică.

               (16)

               Bulgaria are un nivel scăzut de investiții în cercetare și inovare. Se impune intensificarea investițiilor în domeniul cercetării și inovării, în vederea realizării obiectivului național de 1,5 % din PIB până în 2020 și să se dezvolte o strategie de inovare adecvată. Administrarea domeniului cercetării și inovării este fragmentată în Bulgaria. Bulgaria trebuie să își consolideze universitățile și să dezvolte o strategie prin care să angajeze instituțiile de învățământ superior în activități de inovare. Nu există cadre de încurajare a colaborării dintre universități și sectorul privat, iar fondurile ar trebui alocate în mod competitiv, pe bază de merite și cu transparență. Întreprinderile nou înființate și întreprinderile mici și mijlocii (IMM-uri) inovatoare care solicită finanțare continuă să întâmpine obstacole. Instrumentele financiare și garanțiile publice pentru întreprinderile noi și inovatoare sunt în etapa incipientă a punerii în aplicare, iar efectele lor nu sunt încă vizibile.

               (17)

               În prezent, Bulgaria nu dispune de o capacitate administrativă suficientă pentru a gestiona și a menține în mod corespunzător proiectele de infrastructuri rutiere, feroviare și hidraulice. Reforma administrativă s-a axat în principal pe reducerea personalului din sectorul public, încercările de eliminare a altor surse de ineficiență rămânând la un nivel limitat. Gradul de utilizare a fondurilor Uniunii rămâne scăzut, în ciuda progreselor constante din ultimii doi ani. Principalele motive sunt existența unor proceduri administrative complicate și dificultățile întâmpinate de întreprinderi pentru garantarea cofinanțării. Îmbunătățirea în continuare a mediului de afaceri și de reglementare și realizarea de progrese pe calea creșterii capacității administrative din sectorul public constituie, la rândul lor, domenii marcate de provocări importante. Punerea în aplicare a e-guvernării a fost amânată de mai multe ori. Sistemul fiscal din Bulgaria se caracterizează printr-un nivel important de evaziune fiscală și printr-o eficiență administrativă redusă. Cheltuielile administrative pentru colectarea taxelor și impozitelor sunt ridicate, iar întreprinderile alocă mult timp pentru plata acestora.

               (18)

               Noua legislație privind achizițiile publice constituie un pas important spre un sistem mai bun de monitorizare, prevenire și sancționare a neregulilor. Aceste eforturi trebuie completate pe două fronturi: (i) sancțiunile prevăzute trebuie aplicate în mod eficient; și (ii) autorității pentru achiziții publice trebuie să îi fie acordate competențe ex officio.

               (19)

               În ciuda reformelor lansate, Bulgaria menține încă anumite restricții în ceea ce privește accesul în sectoarele de rețea, cum ar fi transporturile, telecomunicațiile și energia. Funcționarea piețelor de furnizare a energiei atât cu ridicata, cât și cu amănuntul, rămâne problematică. Printre aspectele deosebit de preocupante care necesită îmbunătățiri se numără lipsa unor burse pentru energia electrică și gazele naturale, inexistența unei piețe funcționale de echilibrare, precum și tarifele reglementate pentru consumatori. În plus, Bulgaria trebuie să asigure independența legislativă a sistemului de transport al energiei electrice și al gazelor naturale. Bulgaria este într-o mare măsură dependentă de o singură rută de energie, iar piața sa internă a energiei funcționează în mod necorespunzător, existând riscul unor șocuri de aprovizionare semnificative. Măsurile existente prin care se vizează găsirea unei soluții la dependența energetică necesită îmbunătățiri. Până în prezent, ritmul de realizare a unei noi infrastructuri de gaze naturale a fost prea lent. Deși anumite reforme de dorit au fost adoptate oficial și deși partea de energie regenerabilă a crescut în 2011, punerea în aplicare a acestor reforme este în continuare nesatisfăcătoare, din cauza sistemului de achiziții publice, a intruziunii intereselor private în sfera publică și a gestionării ineficiente a întreprinderilor de stat active în domeniul energetic.

               (20)

               Bulgaria și-a asumat o serie de angajamente în cadrul Pactului Euro Plus. Angajamentele respective, precum și punerea în aplicare a angajamentelor prezentate în 2011, vizează îmbunătățirea sustenabilității finanțelor publice, stimularea ocupării forței de muncă, impulsionarea competitivității sectorului public și consolidarea stabilității financiare. Comisia a evaluat punerea în aplicare a angajamentelor din cadrul Pactului Euro Plus, iar rezultatele acestei evaluări au fost luate în considerare la elaborarea recomandărilor.

               (21)

               În contextul Semestrului european, Comisia a efectuat o analiză cuprinzătoare a politicii economice a Bulgariei, a evaluat programul de convergență și programul național de reformă și a prezentat o analiză aprofundată. Comisia a ținut seama nu numai de relevanța acestora pentru o politică fiscală și socioeconomică sustenabilă în Bulgaria, ci și de conformitatea acestora cu normele și orientările Uniunii, având în vedere necesitatea de a consolida guvernanța economică globală a Uniunii prin oferirea unei contribuții la nivelul Uniunii la deciziile naționale viitoare. Recomandările sale emise în cadrul Semestrului european se reflectă în recomandările de la punctele 1-7 de mai jos.

               (22)

               În considerarea respectivei evaluări, Consiliul a examinat programul de convergență, iar avizul său (7) se reflectă îndeosebi în recomandarea de la punctul 1 de mai jos.

               (23)

               În considerarea rezultatelor analizei aprofundate realizate de Comisie și a acestei evaluări, Consiliul a examinat programul național de reformă și programul de convergență. Recomandările sale emise în temeiul articolului 6 din Regulamentul (UE) nr. 1176/2011 se reflectă în special în recomandările de la punctele 3 și 5 de mai jos,

         RECOMANDĂ ca Bulgaria să întreprindă acțiuni în perioada 2012-2013 astfel încât:

               1.

               Să continue punerea în aplicare a unor politici fiscale riguroase în vederea atingerii obiectivului bugetar pe termen mediu până în 2012. În acest scop, să pună în aplicare strategia bugetară prevăzută, asigurând respectarea criteriului de referință privind cheltuielile, și să fie pregătită să adopte măsuri suplimentare în cazul în care riscurile aferente scenariului bugetar se materializează; să își intensifice eforturile în ceea ce privește sporirea calității cheltuielilor publice, în special în domeniul educației și în cel al sănătății, și să pună în aplicare o strategie globală de respectare a obligațiilor fiscale pentru a îmbunătăți în continuare veniturile fiscale și pentru a combate economia subterană; să îmbunătățească în continuare conținutul cadrului bugetar pe termen mediu și calitatea sistemului de raportare.

               2.

               Să întreprindă măsuri suplimentare pentru a reduce riscurile care amenință sustenabilitatea sistemului de pensii și să depună mai multe eforturi în vederea garantării unui nivel adecvat al pensiilor prin alinierea vârstei legale de pensionare a bărbaților și a femeilor care au contribuit la sistemul de asigurări sociale de-a lungul întregii vieți profesionale; să introducă criterii și controale mai stricte în ceea ce privește alocarea pensiilor de invaliditate.

               3.

               Să accelereze punerea în aplicare a inițiativei naționale privind ocuparea forței de muncă în rândul tinerilor; să se asigure că pragurile minime ale contribuțiilor la asigurările sociale nu descurajează munca legală; să intensifice eforturile de îmbunătățire a activității serviciului public pentru ocuparea forței de muncă; să combată sărăcia, să amelioreze eficacitatea transferurilor sociale și accesul la servicii sociale de calitate pentru copii și persoane în vârstă și să pună în aplicare Strategia națională de integrare a romilor.

               4.

               Să accelereze reforma actelor legislative relevante privind școlile și instituțiile de învățământ superior, precum și măsurile de însoțire, concentrându-se pe modernizarea programelor de studii, pe îmbunătățirea formării profesorilor și pe asigurarea accesului efectiv al grupurilor defavorizate la educație; să îmbunătățească accesul la finanțare al întreprinderilor nou înființate și al IMM-urilor, în special al celor implicate în activități inovatoare.

               5.

               Să își intensifice eforturile de consolidare a capacităților și de reformă în administrație prin reducerea birocrației și a costurilor pentru respectarea obligațiilor fiscale, precum și prin sporirea în continuare a capacității de absorbție a fondurilor Uniunii, în special în domeniul transportului rutier și feroviar și în domeniul gospodăririi apelor; să mărească nivelul de calitate și de independență al sistemului judiciar și să accelereze introducerea e-guvernării; să consolideze capacitățile administrației publice în sectoarele-cheie din domeniul transporturilor, precum și autoritățile de reglementare.

               6.

               Să asigure punerea judicioasă în aplicare a legislației privind achizițiile publice; să consolideze prevenirea neregulilor și să aplice în mod eficient sancțiunile prevăzute în Legea privind achizițiile publice și în Legea privind conflictul de interese.

               7.

               Să întreprindă măsuri prin care să elimine obstacolele din calea funcționării pieței, acordurile de profit garantat și controlul prețurilor; să asigure independența operatorilor sistemelor de transport și de distribuție; să finalizeze organizarea pieței în special pentru bursele de energie și pentru piețele de echilibrare; să îmbunătățească legăturile între rețelele de energie electrică și gaze naturale, eficiența energetică și capacitatea de a face față întreruperilor de furnizare.

      Adoptată la Bruxelles, 10 iulie 2012.

            Pentru Consiliu

            Președintele

         V. SHIARLY

      (1)  JO L 209, 2.8.1997, p. 1.

      (2)  JO L 306, 23.11.2011, p. 25.

      (3)  Menținută pentru 2012 prin Decizia 2012/238/UE a Consiliului din 26 aprilie 2012 privind orientările pentru politicile de ocupare a forței de muncă ale statelor membre (JO L 119, 4.5.2012, p. 47).

      (4)  JO C 209, 15.7.2011, p. 5.

      (5)  Decizia 2012/370/UE a Consiliului a fost adoptată la 22 iunie 2012 (JO L 179, 11.7.2012, p. 19).

      (6)  Soldul ajustat ciclic, din care se deduc măsurile cu caracter excepțional și cele temporare, recalculat de către serviciile Comisiei pe baza informațiilor din program, folosind metodologia stabilită de comun acord.

      (7)  Emis în temeiul articolului 9 alineatul (2) din Regulamentul (CE) nr. 1466/97.